



**REPUBLIKA HRVATSKA NACRT**

**ZAGREBAČKA ŽUPANIJA**

**OPĆINA POKUPSKO**

 **Općinsko vijeće**

Na temelju članaka 141. i 143. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14,07/17, 68/18, 98/19) i članka 33. Statuta Općine Pokupsko (Glasnik Zagrebačke županije, br. 11/13, 4/18, 10/20 i 33/20) Općinsko vijeće Općine Pokupsko na svojoj . sjednici održanoj dana . godine donosi

**II. IZMJENE I DOPUNE PROGRAMA**

**JAVNIH POTREBA U ŠKOLSTVU**

**OPĆINE POKUPSKO ZA 2020. GODINU**

Članak 1.

U Programu javnih potreba u školstvu Općine Pokupsko za 2020. godinu (Glasnik Zagrebačke županije, br. 48/19 i 21/20) mijenja se Članak 2., koji izmijenjen glasi:

„Općina Pokupsko sufinancira polaznike ustanova ranog i predškolskog odgoja (dječjih vrtića) izvan područja Općine Pokupsko sukladno posebnoj odluci Općinskog vijeća.

Planirani iznos: 24.000,00 kuna.“

Članak 2.

Članak 3. mijenja se i glasi:

„Općina Pokupsko financira program predškole koji se provodi u Osnovnoj školi Pokupsko, koja je osigurala sve zakonske pretpostavke za odvijanje programa, to jest ishodila dozvole i suglasnosti Ministarstva i drugih nadležnih tijela. Osnovna škola osigurava prostor i opremu za rad, a Općina Pokupsko troškove stručne osobe koja provodi program. Program je u cijelosti besplatan za roditelje.

Planirani iznos: 11.000,00 kuna.“

Članak 3.

Članak 5. mijenja se i glasi:

„Općina Pokupsko sufinancirat će udžbenike za učenike Osnovne škole Pokupsko, prema potrebi, a u skladu sa sporazumom potpisanim između Zagrebačke županije, Osnovne škole Pokupsko i Općine Pokupsko.

Planirani iznos: 0,00 kuna.“

Članak 4.

Članak 6. mijenja se i glasi:

„Općina Pokupsko sufinancira troškove prehrane učenika u skladu s posebnom odlukom Općinskog vijeća.

Planirani iznos: 12.000,00 kuna.“

Članak 5.

Članak 7. mijenja se i glasi:

„Općina Pokupsko osigurava prigodne nagrade na kraju školske godine odličnim učenicima Osnovne škole Pokupsko, prema popisu Osnovne škole.

Planirani iznos: 1.300,00 kuna.“

Članak 6.

Članak 8. mijenja se i glasi:

„Općina Pokupsko sufinancira troškove prijevoza učenika srednjih škola s 25 % udjela u ukupnim troškovima, u skladu s posebnom odlukom Općinskog vijeća. Ostatak troškova podmiruje se iz državnog proračuna.

Troškovi prijevoza studenata financiraju se u apsolutnom iznosu od 200,00 kuna po studentu, u skladu s posebnom odlukom Općinskog vijeća

Planirani iznos: 112.800,00 kuna.“

Članak 7.

Članak 9. mijenja se i glasi:

„Općina Pokupsko dodjeljuje stipendiju odličnim učenicima i studentima putem natječaja, koji raspisuje općinski načelnik, u skladu s Odlukom o stipendiji Općine Pokupsko i planiranim sredstvima u Proračunu.

Planirani iznos: 18.000,00 kuna.“

Članak 8.

Članak 11. mijenja se i glasi:

„Općina sufinancira školu u prirodi za učenike 4. razreda osnovne škole prema zahtjevu osnovnih škola.

Planirani iznos: 0,00 kuna.“

Članak 9.

Članak 12. mijenja se i glasi:

„Općina Pokupsko sufinancira izvanškolske aktivnosti za učenike s područja Općine Pokupsko, sukladno zahtjevima osnovnih i srednjih škola koje navedeni učenici pohađaju.

Planirani iznos: 0,00 kuna.“

Članak 10.

Članak 13. mijenja se i glasi:

"Općina Pokupsko sufinancira troškove održavanja programa ranog i predškolskog odgoja u objektu u vlasništvu Općine Pokupsko, sukladno posebnoj odluci Općinskog vijeća. Dio troškova snose roditelji, a Općina svoj dio sufinanciranja namiruje dijelom iz Općih prihoda i primitaka, te dijelom iz potpora Ministarstva za demografiju, obitelj, mlade i socijalnu politiku, te Zagrebačke županije.

Planirani iznos: 190.000,00 kuna. "

Članak 11.

Članak 14. mijenja se i glasi:

"Ukupno potrebna sredstva za provedbu ovoga Programa u 2020. godini iznose 384.100,00 kuna, a osiguravaju se iz izvora općih prihoda i primitaka u iznosu od 281.700,00 kuna, te od pomoći iz drugih proračuna 102.400,00 kuna.

Članak 12.

Ove I. izmjene i dopune Programa stupaju na snagu danom donošenja, a objavit će se u Glasniku Zagrebačke županije.

KLASA:

URBROJ:

U Pokupskom, . godine

 Predsjednik Općinskog vijeća

 Stjepan Sučec